Frans Severin

Frans Ferdinand Severin (født 2. januar 1889 i Ystad, død 18. februar 1972 i Hässelby) var en svensk sosialdemokratisk politiker og redaktør. 

Severin arbeidet som metallarbeider og elektriker.Harnesk, Paul (red.):  Vem är vem. Stor-Stockholm 1962, Stockholm: Bokförlaget Vem är vem, 1962, s. 1166–1167. I 1917 ble han redaktør i Syndikalisten og i 1922 sjefredaktør i Arbetaren, begge organ for syndikalistene. Severin var en sentral person i Sveriges Arbetares Centralorganisation.Skjærpe, Arvid Weber: Selvstyre som system, Oslo: Aschehoug, 1977, s. 67.

Severin gikk senere over til sosialdemokratene og ble i 1928 redaktør i fagforeningsbladet Signalen.«Frans Severin» , Nationalencyklopedin. I 1933 tok han sete i Riksdagens andrekammer, der han satt til 1956. Severin representerte Sosialdemokratene. Han ble statssekretær i Kommunikationsdepartementet i 1940, før han i 1942 igjen gikk tilbake til pressen og ble sjefredaktør i den nystartede Aftontidningen.«Aftontidningen», Nationalencyklopedin. I 1951 ble Severin redaktør i Pressens Tidning, der han var til 1960.

Han var medlem av en rekke styrer, råd og utvalg og deltok i flere utredninger.

Severin mottok det norske Haakon VIIs Frihetskors.

 Referanser 

Kategori:Svenske sosialdemokrater
Kategori:Svenske redaktører
Kategori:Haakon VIIs frihetskors
Kategori:Personer fra Ystad
Kategori:Fødsler i 1889
Kategori:Dødsfall i 1972
Kategori:Elektrikere‎